የተባበሩት መንስታት ድርጅት ተጠሪ ተቋማት ለኢትዮጵያዉያን ስራ ፈላጊዎች የግንዛቤ ማስጨበጫ መድረክ አዘጋጁ
የተባበሩት መንስታት ድርጅት ተጠሪ ተቋማት ከ1800 በላይ ለሚሆኑ ኢትዮጵያዉያን   ስራ ፈላጊዎች ወደ ስራዉ አለም መቀላቀል በሚችሉበት ሁኔታ የግንዛቤ ማስጨበጫ መድረክ አዘጋጅተዋል፡፡በመድረኩ የተገኙ ከ26ቱ የመንግስታቱ ድርጅት ተጠሪ ተቋማት የመጡ ተወካዮችም ስራ ፈላጊዎች እንዴት ስራዉን አለም መቀላቀል እንደሚችሉና በቀጣይ በየተቋማቱ የስራ እድል ማግኘት በሚችሉባቸዉ ጉዳዮች ዙሪያ ገለፃ አድርገዉላቸዋል፡፡የኢትዮጵያ የህዝብ ቁጥር ከ100 ሚልዮን በላይ እንደሆነ መረጃዎች ያሳያሉ። ከዚህ ዉስጥም 11 ሚሊዮን የሚጠጋዉ የሀገሪቱ ዜጋ ስራ ፈላጊ እንደሆነ ይነገራል፡፡ ይህ ሳይበቃ በየዓመቱ በመቶ ሺዎች የሚቆጠሩ ወጣቶች ስራ ፈላጊዉን ማሕበረሰብ እንደሚቀላቀሉ መረጃዎች ይጠቁማሉ፡፡ታዲያ ይህንን የስራ አጥነት ችግር ለመቅረፍ መንግስት ጉዳዩን የሚከታተል የስራ ፈጠራ ኮሚሽን እስከማቋቋም ደርሷል፡፡ በተጨማሪ እስከሚቀጥለው ዓመት መጨረሻ ድረስ ለ3 ሚሊዮን ዜጎች የስራ እድል ለመፍጠር እየተሰራ መሆኑን ጠቅላይ ሚኒስትር ዶክተር አብይ አህመድ መግለፃቸዉም ይታወሳል፡፡